პროფესიონალური რეიტინგები| მიმოხილვების ქულები |
| --- |
| წყარო | რეიტინგი |
| Allmusic | 3/5 stars |

***Profiles*** — ნიკ მეისონის და რიკ ფენის, ჯგუფ 10cc-ის გიტარისტი ერთობლივი ალბომი, რომელიც გამოვიდა აშშ და ბრიტანეთში 1985 წელს. ალბომი შედგება ინსტრუმენტული ნომრებისგან, გარდა ორისა - „Lie for a Lie" (ვოკალი: დევიდ გილმორი, მეგი რაილი) და „Israel" (ვოკალი: დენი პეირონელი, ჯგუფი UFO).

ისტორია
-------

1985 წელს პრესაში გაიჟღერა მინიშნებებმა იმაზე, რომ თითქოს პინკ ფლოიდი აპირებდა როჯერ უოტერსის გარეშე აღდგენას. ამასობაში ნიკ მეისონმა ჩაწერა კიდევ ერთი ერთობლივი დისკი - ამჯერად ჯგუფის 10cc მუსიკოს რიკ ფენთან ერთად (რომელიც ასევე მაიკ ოლდფილდის პროექტებში მონაწილეობდა. გარდა ალბომზე მუშაობისა, მათ ჩამოაყალიბეს კომპანია Bamboo Music, რომელიც მუშაობდა სარეკლამო რგოლების მუსიკალურ გაფორმებაზე.

Profiles-ის ჩასაწერად ძირითად ბიძგს წარმოადგენდა კომპანიებთან EMI და CBS გაფორმებული კონტრაქტი, რომლის მიხედვით ნებისმიერი სოლო-ალბომის ჩასაწერად ყოველგვარი დამატებითი განხილვების გარეშე იქნება გამოყოფილი აუცილებელი თანხა. ამრიგად, დისკი ჩაწერილი იქნა სტუდიაში Britannia Row - როგორც ნიკ გრიფითსი, ალბომის ხმის ინჟინერი იხსენებდა, სულ მცირე თანხით.

ალბომის ჩაწერის დროს სტუდიაში მიიწვიეს დევიდ გილმორი. ის და მეგი რაილი მღერიან სიმღერაში Lie for a Lie. ჟურნალისტი ენდი მებეტი ამით ძალიან კმაყოფილი ჩანდა - მისი თქმით, პინკ ფლოიდის უკანასკნელ ალბომებზე შეიმჩნეოდა დევიდის ვოკალის ნაკლებობა.

ალბომზე თითქმის ყველა კომპოზიცია არის ინსტრუმენტული. გრიფითსი თვლიდა, რომ „ეს არის მეტად მსუბუქი ჩანაწერი, რომელიც არაფერს აკეთებს - იწყება, ტრიალებს და მთავრდება".

კონცერტები ამ ალბომის სიმღერებით არ გამართულა. სინგლის სახით გამოცემულ „Lie For A Lie"-ს პრომო-ვიდეოში მონაწილეობენ ფენი, მეისონი, გილმორი და რაილი.

ალბომი აშშ-ის ჩარტში 154-ე პოზიციაზე მოხვდა, თავის წინამორბედთან, *Nick Mason's Fictitious Sports* შედარებით, რომელიც 170-ე ადგილს დასჯერდა.

ალბომის გარეკანის ავტორია ჯერემი პემბერტონი, ფოტოსურათების - კლაივ ეროუსმითი. კაცუნა, გამოსახული გარეკანზე, ასევე სინგლის „Lie For A Lie" ორ სხვადასხვა გამოცემაზეა წარმოდგენილი და ამავე სიმღერის პრომო-ვიდეოში. უკანა გარეკანზე გამოსახულები არიან მეისონი და ფენი. რბილ კონვერტზე, რომელშიც ფირფიტაა მოთავსებული, წარმოდგენილია მუსიკოსების ფოტოსურათები და ორი სიმღერის, „Lie For A Lie" და „Israel" ტექსტები.

ციტატები
--------

|  |  |
| --- | --- |
| ვიკიციტატა | „გარკვეული დროის მანძილზე გვსურდა მისი მთლიანად ინსტრუმენტული ალბომის სახით ჩაწერა. მაგრამ ჩვენ გვქონდა 'Lie For A Lie', რომლის შეტანაც გადაწყვიტეთ. ამიტომ ვიფიქრეთ, რომ წონასწორობისათვის აუცილებელი იყო კიდევ ერთი სიმღერა (რიკ ფენი)" |
|  |  |

|  |  |
| --- | --- |
| ვიკიციტატა | „რიკთან მუშაობა ნამდვილად მომეწონა. ვფიქრობ, სასარგებლო და მნიშვნელოვანია შეცვალო ხალხი, რომელთანაც მუშაობ. სხვა მხრივ კი გარკვეულ თარგებში ექცევი. ანუ: როჯერი ამას დაუკრავს, დევიდი იმას და...შენ კი, ნიკ, შეგიძლია ამასობაში ჩაი დალიო. (ნიკ მეისონი)" |
|  |  |

|  |  |
| --- | --- |
| ვიკიციტატა | „*Fictitious Sports* უფრო სავარჯიშო იყო. *Profiles*-ში უფრო მეტი ხანგრძლივობაა...საკმაოდ ძლიერია, ამიტომ შეიძლება ჩაითვალოს „ნამდვილ" ალბომად. (ნიკ მეისონი)" |
|  |  |

სიმღერების სია
--------------

### მხარე 1

1. Malta (ფენი/მეისონი) – 6:00
2. Lie for a Lie (ფენი/მეისონი/პეირონელი) – 3:16
3. Rhoda (ფენი/მეისონი) – 3:22
4. Profiles Part 1/Profiles Part 2 (ფენი/მეისონი) – 9:58

### მხარე 2

1. 
2. Israel (ფენი/პეირონელი) – 3:30
3. And the Address (ფენი/მეისონი) – 2:45
4. Mumbo Jumbo (ფენი/მეისონი) – 3:53
5. Zip Code (ფენი/მეისონი) – 3:05
6. Black Ice (ფენი/მეისონი) – 3:37
7. At the End of the Day (ფენი/მეისონი) – 2:35
8. Profiles Part 3 (ფენი/მეისონი) – 1:55

პერსონალი
---------

* ნიკ მეისონი - დასარტყმელი საკრავები, კლავიშები, პერკუსია, კომპოზიტორი
* რიკ ფენი - გიტარები, კლავიშები, კომპოზიტორი
* მელ კოლინზი — საქსოფონი (And The Address, Mumbo Jumbo და Black Ice)
* დევიდ გილმორი — ვოკალი (Lie for a Lie)
* მეგი რაილი — ვოკალი (Lie for a Lie)
* დენი პეირონელი — ვოკალი (Israel)
* კრეიგ პრიუსი — ჩასაბერი ინსტრუმენტები (Malta)

ტექნიკური პერსონალი
* ნიკ გრიფითსი - ხმის ინჟინერი
* ჯერემი პემბერტონი - დიზაინი
* კლაივ ეროუსმითი - ფოტოგრაფია

სინგლები
--------

ალბომის პრომო-სინგლის სახით გამოვიდა *Lie for a Lie*. ასევე გადაღებული იქნა მისი მუსიკალური ვიდეო, დევიდ გილმორის მონაწილეობით.

ლიტერატურა
----------

* Saucerful of Secrets: The Pink Floyd Odyssey, ნიკოლას შეფნერი (1991), ISBN 0385306849

სქოლიო
------

1. ↑  Allmusic review
2. ↑
3. ↑

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| ხ • გ • რ
ნიკ მეისონი |
| --- |
|  |
| სოლო-ალბომები | 
* *Nick Mason's Fictitious Sports* (1981)
 |
|  |
| თანამშრომლობა | 
* *Profiles* (რიკ ფენთან ერთად) (1985)
* *White of the Eye* (1987)
* *Tank Mailing*
 |
|  |
| სხვადასხვა | 
* *Inside Out: A Personal History of Pink Floyd*
* პინკ ფლოიდი
 |

 |